Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: köztisztviselők jogállásáról szóló 1992. évi XXIII. törvény (a továbbiakban: Ktv.),
Paragraph Index: 469

2. Államtitkár 1) Az államtitkár – törvényben meghatározott kivételekkel – a miniszter teljes jogkörű helyettese, tevékenységét a miniszter irányítása alapján végzi. 2) Az Államtitkári Értekezleten az államtitkár, akadályoztatása esetén a képviseletre a kabinetfőnök képviseli a minisztériumot. 3) A Gazdasági Kabineten – a miniszter akadályoztatása esetén - az államtitkár képviseli a minisztériumot. 4) Az államtitkár az 1) és 2) pont szerinti tevékenységét a szakállamtitkárságok, a kabinetfőnök, valamint az érintett főosztályok és titkárságok támogatásával végzi. 5) Az államtitkár a hatáskörének gyakorlásáért a miniszterelnöknek, illetve a miniszternek felelősséggel tartozik. 6) Az államtitkár gyakorolja mindazokat a hatásköröket, amelyeket jogszabály, a Kormány, a miniszterelnök vagy a miniszter a feladatkörébe utal. 3 A munkakörökről külön utasítás rendelkezik. 2007/63. szám 7) Az államtitkár irányítja a közvetlen felügyelete alá tartozó titkárság munkáját. 8) Külön szabályzat által megállapítottak szerint az államtitkár gyakorolja az ideiglenes külföldi kiküldetések elrendelésével, illetve engedélyezésével kapcsolatos jogosultságokat.

Source: https://magyarkozlony.hu/hivatalos-lapok/a8ab61a5c0e116986337f5e09a45a96169d46134/dokumentumok/426413e0da58d9ebfa5b650056e665246792e9ee/letoltes